Darkwing Duck

***Darkwing Duck*** er en amerikansk animert action- og eventyrserie som gikk på ABC fra 1991 til 1992. Serien handler om en maskert helt, kjent som Darkwing Duck. Hovedkarakteren kan sammenlignes med Batman, siden begge to er rike og har høyteknologisk utstyr for å redde byen fra skurkene, men Darkwing har i motsetning til >Batman klønheten/dumheten til Donald Duck og Daffy Duck. Serien er egentlig en spinoff fra to episoder i serien *[[DuckTales]]*. Den er produsert av Disney. 

I Norge ble serien sendt på TV3 og utgitt på VHS på 1990-tallet. I dag er serien på Disney+.  

## Handling
Hovedfiguren *Darkwing Duck* er en rik and som bruker sine penger for å redde byen «St. Canard». Darkwing Duck er alter egoet  til Drake Mallard (originalstemme: Jim Cummings). Når Drake blir til Darkwing synes det som oftest lilla og grå røyk, samtidig som han sier sin standardfrase «La oss bli farlige». Ellers kan han gjenkjennes på sin lilla kappe, lilla dress og store lilla hatt. 

Andre viktige figurer i serien er adoptivdatteren til Darkwing, Gakkeline Mallard, og Rotor McKvakk.

## Rollefigurer

* **Drake Mallard/Darkwing Duck** 
* **Gakkeline Mallard** (engelsk: Gosaline Mallard)
* **Rotor McKvakk** (engelsk: Launchpad McQuack)
* **Morgana Macawber**
* **Nega Duck**
* **Liquidator**
* **Mega Volt**
* **Kvakkejack** (engelsk: Quackerjack)
* **Busk Rot** (engelsk: Bushroot)
* **Hebbe Flyttefot** (engelsk: Herb Muddlefoot)
* **Bibbi Flyttefot** (engelsk: Binkie Muddlefoot)
* **Anker Flyttefot** (engelsk: Honker Muddlefoot)
* **Tank Flyttefot** (engelsk: Tank Muddlefoot)
* **Taurus Bulba**
* **Stålnebb** (engelsk: Steelbeak)
* **Agent Grislikoff** (engelsk: Vladimir Goudenov Grizzlikof)

## Utgivelser i Norge
I Norge ble det i 1993 utgitt 2 VHS volum med 2 episoder på hver kassett. VHS utgivelsene har norsk tale

* Darkwing Duck - Helt på jorden (inneholder S02E03 og S02E07)
* Darkwing Duck - Tegneserietyvene (inneholder S01E09 og S02E12)

## Norske stemmer

* Anders Hatlo som Darkwing Duck og Nega Duck
* Harald Mæle som Rotor, Hebbe Flyttefot, Kvakkejack
* Anitra Eriksen som Gakkeline
* Kari-Ann Grønsund som Morgana og Didi
* Helge Winther-Larsen som Megavolt
* Trond Brænne som Buskrot
* Mari Maurstad som Anker Flyttefot, Bibi flyttefot og Anker (sesong 3)
* Ivar Nørve som H.C Gander
* Morten Røhrt som Agent Grislikoff
* Jorun Erdal som Tank Flyttefot
* Anita Skorgan synger introsangen

## Engelske/originale stemmer

* Jim Cummings som Darkwing Duck, Nega Duck, Hebbe Flyttefot og professor Molarity
* Christine Cavanaugh som Gakkeline
* Terry McGovern som Rotor
* Kath Soucie som Morgana
* Dan Castellaneta som Megavolt
* Michael Bell som Quackerjack
* Jack Angel som Liquidator
* Tino Insana som Buskrot
* Susan Tolsky som Bibbi Flyttefot
* Katie Leigh som Anker Flyttefot
* Dana Hill som Tank Flyttefot
* Rob Paulsen som Stålnebb
* Tim Curry som Taurus Bulba
* Ron Feinberg som Agent Grislikoff

## Videospill
Parallelt med produksjonen av TV-serien ble det gitt ut videospill om Darkwing Duck. Det fantes et spill for Turbografx-16-konsollen, et til Nintendo (NES) og et til Game Boy.

### NES og Gameboy
NES og Gameboy spillet var veldig likt Mega Man spillene, men med Darkwing Duck som spillbar figur, i spillet navigerer du deg gjennom St. Canard og slåss mot kriminelle, Darkwing Ducks fiender i serien er bosser i spillet. 

Game Boy-spillet var nesten identisk med NES-spillet, bortsett fra at Game Boy-versjonen var uten farger og hadde andre tekniske begrensninger.  

NES-versjonen ble i 2017 utgitt på nytt sammen med 5 andre Disney-baserte spill i *Disney Afternoon Collection*, tilpasset henholdsvis Playstation 4- og Xbox One-konsollene samt PC. 

### Turbografx-16

## Referanser


## Eksterne lenker
*